সাইবেরিয়ার সমুদ্রতটে ভেসে আসছে অগুনতি বরফের গোলা। এই ঘটনাকে কেন্দ্র করে চাঞ্চল্য ছড়িয়েছে এলাকায়। উত্তর-পশ্চিম সাইবেরিয়ার ওব উপসাগরের তীরে ভেসে আসছে এই বিশালাকৃতির গোলাগুলি। 
আর্কটিক বলয়ের উপরে ইয়ামল উপদ্বীপে অবস্থিত নায়দা গ্রামের বাসিন্দারা জানিয়েছেন, এই গ্রামের নিকটবর্তী সমুদ্রতটে বলের মতো বৃহদাকার ও প্রায় এক মিটার ব্যাসের হাজার হাজার বরফগোলা ভেসে আসছে৷  এই ধরনের বরফগোলা এর আগে কখনও ভেসে আসতে দেখা যায়নি নায়দা গ্রামে। তাই গ্রামের বাসিন্দাদের মধ্যে এই ঘটনা নিয়ে ইতিমধ্যেই শুরু হয়েছে নানা ধরনের জল্পনা৷
আরও পড়ুন
আন্টার্কটিকায় ভারতীয় ডাকঘর! জানতেন?
যে মানচিত্রের রহস্য আজও ভেদ হয়নি
ব্রিটিশ ব্রডকাস্টিং কাউন্সিল-এর তরফ থেকে খতিয়ে দেখা হচ্ছে এই বরফগোলাগুলি কী পদ্ধতিতে তৈরি হয়েছে। রাশিয়ান টিভি চ্যানেলের এক সাক্ষাৎকারে আর্কটিক অ্যান্ড আন্টার্কটিকা রিসার্চ ইনস্টিটিউটের প্রেস সেক্রেটারি সের্গেই লিসেঙ্কভ জানিয়েছেন, “সাইবেরিয়ার এই অঞ্চলে সাধারণত জমাট ও গুঁড়ো এই দুই ধরনের বরফের অস্তিত্ব রয়েছে৷” কিন্তু এই ঘটনার প্রকৃত রহস্য উদ্ঘাটনের জন্য ওই অঞ্চলের বাতাসের অবস্থান নির্ধারণ করা প্রয়োজন৷
এর আগেও এই জিনিস একবার দেখা গিয়েছিল ২০১৪ সালে। গালফ ওফ ফিনল্যান্ড উপকূলো ভেসে এসেছিল এ ধরনের বরফগোলা। ২০১৫ সালে মিচিগান হ্রদ উপকূল অঞ্চলেও একই জিনিস ঘটতে দেখা গিয়েছে এর আগে। তবে এর কারণ সম্পর্কে বিস্তারিতভাবে কিছু জানা যায়নি।